Пейо Яворов
Мъгли покриха небесата…

chitanka.info

Мъгли покриха небесата,

дъжд не спира толкоз дни;

без слънчице мъртвей земята

под денонощни мрачини.

Ала и слънце нека има,

топлик ще има ли желан?

Ох, късно, късно… вече зима

готви белия саван.

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.